
O apoio aos creadores e as creadoras constitúe un dos ámbitos estratéxicos de Fundación SGAE, que prima entre os seus obxectivos propiciar e impulsar a actividade creativa das autoras e os autores de SGAE.

Con estes principios en mente Fundación SGAE, a través do Consello territorial de SGAE en Galicia, organiza unha acción para promover a colaboración entre autores e autoras referentes en Galicia, con autores e autoras que, á súa vez, sexan intérpretes solistas ou teñan un grupo musical, para dar un impulso á súa carreira musical, avalados e avaladas por autores e autoras que gozan do recoñecemento do público (en diante, referirémonos a eles e elas como padriños e madriñas). Unha plataforma para promocionar o talento, centrar o foco no valor da autoría e posicionar aos autores e as autoras de SGAE como axentes decisivos na historia musical de Galicia.

Por iso, a FUNDACIÓN SGAE, a través do Consello territorial de SGAE en Galicia, lanza a primeira edición de ENFOCO.

A través deste programa convócase a socios e socias de SGAE residentes na Comunidade Autónoma de Galicia, que sexan compositores e/o letristas e que, ademais, sexan solistas ou teñan o seu propio grupo musical e teñan pechadas, polo menos, tres actuacións en Galicia entre decembro de 2024 e marzo de 2025, para que presenten dous temas orixinais da súa autoría aos padriños e madriñas do programa. Só seleccionaranse catro autores ou autoras de entre os solicitantes.

De entre os catro autores ou autoras que resulten seleccionados, cada un dos padriños e as madriñas elixirán un só dos temas presentados que prepararán e tocarán co grupo/solista dos/as autores/as gañadores/as, nun directo da propia banda ou solista.

Os padriños cos que conta esta primera edición de ENFOCO son Budiño e Anxo Pintos e as madriñas son Mercedes Peón e Sés.

A selección será realizada polos padriños e as madriñas. 
Devanditos concertos deberán celebrarse entre os meses de decembro 2024 e marzo de 2025.

BASES
1.- Quen poden presentarse e que requisitos débense cumprir?
Para optar a este programa deberanse cumprir os requisitos que se detalla a continuación de forma conxunta:
• Ser socio ou socia de SGAE como compositor/a e/o letrista. 
• Residir na Comunidade Autónoma de Galicia. 
• Ser, ademais, intérprete solista ou ter un grupo musical propio. 
• Ter xa contratadas como solista ou co grupo musical polo menos tres actuacións en Galicia entre os meses de decembro de 2024 e marzo de 2025. 
• Ser autor ou autora de dúas obras do repertorio como solista ou do grupo musical e que deberán presentarse á valoración deste programa. 
Non poderán optar a este programa ningún autor ou autora que sexa membro da Xunta Directiva de SGAE, do Padroado da Fundación SGAE ou do Consello Territorial de Galicia.
2.- Que tipo de obras pódense presentar ao programa?
• Deberán presentarse dúas obras da autoría orixinal do propio solicitante, para participar no programa e que sexan interpretadas por el ou ela como solista ou co seu grupo musical. 
• As obras poderán ser en coautoría sempre que todos os coautores das obras sexan socios de SGAE e pertenzan ao mesmo grupo musical que as interpreta. Neste caso, deberá presentarse a solicitude para participar neste programa un dos autores das obras. 
• As obras poderán ser de calquera tendencia estética dentro das músicas populares. 
• Non se admitirán obras musicais que sexan adaptacións ou arranxos de obras preexistentes nin que inclúan fragmentos de obras alleas. As obras que se presenten deberán ser da autoría orixinal do/a solicitante. 
• As obras deben constar debidamente rexistradas en SGAE ao momento de solicitar a participación no programa.
3.- Quen pode presentar a solicitude?
Poden presentar a solicitude o propio autor ou autora interesado en participar no programa ou o seu representante legal, entendido este como editoriais musicais, axencias de management ou discográficas que estean debidamente acreditadas e que presenten a solicitude en nome e representación do autor ou autora e coa súa plena conformidade e coñecemento.
4.- Que documentación débese presentar?
• Solicitude debidamente cumprimentada e asinada conforme ao modelo que se adxunta a estas bases como Anexo 1. Na solicitude deberase indicar un máximo de dous padriños/madriñas do programa co que o/a solicitante queira colaborar, indicando a súa orde de preferencia entre os dous que designe. 
• No caso de que a solicitude sexa presentada polo representante do autor ou autora, acompañarase escrito asinado polo autor ou autora ou e-mail do autor ou autora autorizando expresamente ao seu representante para facer a solicitude no seu nome. 
• Autorización para o uso de datos persoais debidamente asinada conforme ao modelo que se adxunta a estas Bases como Anexo 2. 
• Dúas obras da autoría do autor ou autora que solicite participar e que interprete el ou ela mesmo/a como solista ou co seu grupo musical. Deberase achegar o audio das dúas obras completamente terminadas en formato de mp3/mp4. 
• CV do grupo musical ou solista. 
• Acreditación documental da contratación de, polo menos, tres actuacións en Galicia entre decembro de 2024 e marzo de 2025. Dita acreditación deberá incluír descrición, data, horario e dirección do espazo, festival ou recinto musical onde se desenvolverán. 
5.- Onde e cando se debe presentar a solicitude e a documentación requirida?
A solicitude e a documentación requirida deberá remitirse por correo electrónico ao e-mail pblanco@fundacionsgae.org desde o 08 de outubro e ata as 16.00h do 19 de novembro de 2024 (ambos inclusive). 
No asunto do e-mail deberá figurar o seguinte texto: “Enfoco Galicia 2024” + o nome do autor/a solicitante + o nome do seu grupo musical ou solista/ + o nome do padriño/madriña principal co que desexa colaborar. 
No corpo do e-mail poderán indicar os nomes de ata dous dos padriños/madriñas co que queren traballar, numerados por orde de preferencia. 
A organización revisará as solicitudes. A aqueles solicitantes aos que a organización requira a corrección da documentación ou información presentada contarán cun máximo de tres días naturais para proceder á corrección. No caso de non facelo dentro do citado prazo a solicitude quedará automaticamente desestimada.
Co correo electrónico deberán anexarse os seguintes arquivos e documentación: 
· Documento PDF co formulario de solicitude debidamente cumprimentado e asinado. 
• No caso de que a solicitude sexa presentada polo representante do autor ou autora, documento que acredite que ten autorización expresa do autor ou autora para facelo. 
• CV do autor solista ou do grupo musical, incluíndo nomes completos dos integrantes do grupo musical e referencias a plataformas en liña onde poder escoitar e/o ver traballos previos. 
Arquivos de son das obras que presenta ao programa. Un máximo de dúas obras e unha como mínimo. Os arquivos deberán estar en formato MP3 ou MP4. 
• Autorización para uso de datos de carácter persoal conforme ao modelo do Anexo 2. 
• Documentación acreditativa dos concertos que teñan contratados nos termos establecidos nestas bases.

6.- Cantos autores seleccionaranse? Quen fará a selección?
Fundación SGAE e os padriños e as madriñas desta edición seleccionarán entre os solicitantes a catro autores/as que cumpran os requisitos destas bases. Ningún autor ou autora poderá ser seleccionado por máis dun dos padriños ou madriñas. No caso de que algún autor ou autora sexa seleccionado por máis dun padriño ou madriña, resolverase seguindo a preferencia do autor ou autora seleccionada. 
O padriño ou madriña que seleccionase a un autor ou autora determinará, de entre as dúas obras como máximo que presentase o seleccionado ou a seleccionada, cal das dúas obras interpretará co autor ou autora da obra como solista ou co seu grupo musical. Fundación SGAE resérvase o dereito de declarar deserta a selección de proxectos no caso de que, a xuízo dos padriños e as madriñas, non reúnan as condicións necesarias de calidade ou desenvolvemento para a súa participación en Enfoco 2024.
FUNDACIÓN SGAE, en colaboración coa SGAE, facilitará a sala Germán Coppini da sede de SGAE en Santiago de Compostela para a organización dun único ensaio profesional do directo, no caso de que a banda/solistas seleccionados e o padriño ou madriña consideren oportuna a súa organización. Así mesmo, FUNDACIÓN SGAE cubrirá os gastos de desprazamento do solista ou grupo musical a Santiago de Compostela ata un máximo de 200€ por grupo ou solista. Fundación SGAE asegurarase de que o concerto programado do solista ou grupo musical conte coas necesidades de produción idóneas para o correcto desenvolvemento do concerto, para o que colaborará con ata 200€ por grupo ou solista.

O fallo cos seleccionados ou seleccionadas farase público a finais de novembro de 2024.
Unha vez resolta a convocatoria, os autores e as autoras gañadores/as deberán facilitar, no prazo de 10 días desde que se lles notifique a súa selección, unha carta de compromiso do organizador/promotor/director do concerto que resulte seleccionado polo padriño ou a madriña para a súa actuación co autor ou autora gañadores, na que o organizador/promotor/director acepte expresamente a participación do padriño ou a madriña na actuación que ten contratada co solista ou grupo musical do autor ou autora seleccionado/a. A actuación do padriño ou madriña realizarase de forma altruísta sen que o organizador/promotor/director deba pagarlle honorario algún pola súa actuación. Así mesmo, nesa carta compromiso o organizador/promotor/director comprometerase a cumprir coas necesidades técnicas e organizativas do padriño ou madriña, incluíndo rider, loxística e programa de proba de son e a cumprir a normativa de prevención de riscos laborais para a actuación do padriño/madriña co solista ou grupo musical.

Importante: Fundación SGAE verificará que o organizador/promotor/director do concerto e que as salas ou festivais cos que o grupo ou solista teña contratados os concertos estean ao corrente de pago dos dereitos de autor con SGAE. En caso de non estalo, comunicarase ao seleccionado ou seleccionada este feito para os efectos de que se emende a situación. Se non se produce a corrección procederase automaticamente á descualificación do seleccionado ou seleccionada. 

7.- Que normas xerais acepta o/a solicitante polo mero feito de presentar a súa solicitude a este programa?
Polo mero feito de presentar a solicitude o/a solicitante aceptan: 
1.- As bases deste programa. 
2.- A autorización a FUNDACIÓN SGAE para que esta poida difundir información do proxecto que resulte seleccionado e que inclúa datos profesionais e/o imaxes dos seleccionados. 
3.- A exoneración de responsabilidade de Fundación SGAE derivada do plaxio ou de calquera outra transgresión da lexislación vixente na que puidesen incorrer os proxectos dos seleccionados ou as seleccionadas. 
4.- Que Fundación SGAE non adquire, en virtude deste programa, ningunha responsabilidade directa nin subsidiaria en relación coa realización e o desenvolvemento do proxecto diferente das detalladas nestas bases. 
5.- Que Fundación SGAE resérvase o dereito de modificar a presente convocatoria para o caso en que concorran circunstancias excepcionais que impidan levar a cabo o programa “Enfoco” nos termos descritos. 
6.- Que a lexislación aplicable a estas bases a española.

ENVÍO DE MATERIAIS
pblanco@fundacionsgae.org 
INFORMACIÓN: Os interesados poderán consultar ou ampliar a información sobre estas bases en: pblanco@fundacionsgae.org 
Tel. 981569178 
www.fundacionsgae.org www.sgae.es 









ANEXO 1
FORMULARIO DE SOLICITUDE PARA PARTICIPAR NO PROGRAMA “ENFOCO”
En…………………..………a……de……………..2024

Datos do autor ou autora solicitante (os sinalados con * son obrigatorios):

*Nome e apelidos:
*Idade:
* Número de documento de Identidade ou pasaporte:
*Direción:
*Localidade:
*Provincia:
*País:
*Código Postal:
*Teléfono:
* E-mail:
*Número de socio SGAE:

Se presenta a solicitude o representante do autor encher os seguintes datos (os sinalados con * son obrigatorios):

*Nombe do representante:
*NIF do representante:
*Domicilio do representante:
*Teléfono do representante:
*E-mail do representante:

*Nome do grupo musical ao que pertence ou nome artístico como solista:

* Título das obras que presenta ao programa (máximo 2 obras para a selección final de 1):
· ……………………………………………………………………………
· ……………………………………………………………………………

*Marque cunha x un máximo de dous padriños/madriñas cos/as que desexa colaborar:
· Budiño:
· Mercedes Peón:
· Anxo Pintos
· Sés

*Indique cal dos dous autores sinalados no apartado anterior é o seu preferido para a colaboración:


Firmado:


LEMBRE: LEA DETIDAMENTE As BASES DA CONVOCATORIA E ACOMPAÑE ESTA SOLICITUDE CON TODA A DOCUMENTACIÓN ESPECIFICADA NAS BASES


ANEXO 2

MODELO DE AUTORIZACIÓN PARA USO DE DATOS DE CARÁCTER PERSONAL
D/Dna…..……………………………..…………………………………………………………………………………………………………………, maior de idade, e con DNI/NIE nº…….……..…………………………… 
AUTORIZA: 
De conformidade co establecido no Regulamento (UE) 2016/679, do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento dos seus datos persoais e disposicións complementarias autoriza ao uso dos seus datos persoal e na medida que sexa necesario para a xestión da súa participación no PROXECTO ENFOCO 2024 de Fundación SGAE. Coñece, así mesmo, que pode exercitar os seus dereitos de acceso, rectificación, supresión, limitación, oposición, portabilidade e a de non ser obxecto de decisións individuais de forma automatizada #ante FUNDACIÓN SGAE dirixindo un escrito aos Servizos xurídicos de Fundación SGAE a domicilio social da entidade na rúa Bárbara de Bragança, nº 7, C.P. 28004, Madrid (España) ou ao e-mail: informacion@fundacionsgae.org.
Igualmente, manifesta que conta co consentimento expreso e informado dos membros do seu grupo musical para facilitar a FUNDACIÓN SGAE os datos de carácter persoal e curriculum da súa banda.
E para que así conste asina a presente declaración e autorización en……………………..………………., a ……. de…….…………..……………… de 2024 
Firmado:

